TENTAMEN  PHYSICO-MEDICUM 


GENERE  MUCOSO,  &c. 


AUCTORE  DAVIBE  SCOTT . 


PROOEMIUM* 

N omen  genus  ordini  rerum  magis  involuto 
quam  is,  cui  in  hoc  tentamine  vocabulum 
mucosum  applicamus,  plerumque  datur.  Sed 
in  sermone  saepe  prodest  duas  vel  plures  res 
uno  verbo  exprimere;  hocque  tentamine  scri¬ 
bendo  illud  verbum  aptissimum  consilio  nos¬ 
tro  videbatur  quod  reperire  potuerimus.  Eo¬ 
dem  utimur  sensu,  quo  systemate  absorbente, 
systemate  sanguineo,  genere  nervoso. 

Fuse  tractasse  quodcunque  ad  genus  mu¬ 
cosum  pertinet,  librum  illo  graviorem,  quem 
nunc  lectori  subjicimus,  desiderasset ;  sed  li¬ 
mites,  hujusmodi  tentaminibus  praescripti, 
cogitationes  nostras  arctum  intra  spatium  ne¬ 
cessario  cohibuerunt.  Tantum  nobis  licuit, 
primo  quasdam  observationes  de  partibus  e 

quibus  genus  mucosum  componitur,  contrac¬ 
tiores  facere  ;  dehinc,  ad  perturbationem  cui 
hoc  genus  in  morbis  est  obnoxium,  animad¬ 
vertere, 

PARS  PRIMA, 

DE  SINGULIS  PARTIBUS  E  QUIBUS  GENUS 
MUCOSUM  COMPONITUR. 

Partes  generis  mucosi  sunt  mucus,  glan¬ 
dulae  mucosae,  et  membranae  mucosae,  in¬ 
tra  corpus ;  rete  mucosum,  cuticula,  pili,  et 
ungues,  extra  corpus. 

SECTIO  PRIMA . 

DE  PARTIBUS  GENERIS  MUCOSI  INTRA  CORPUS, 

CAPUT  PRIMUM. 

De  Muco . 

Omnes  observationes,  quas  de  muco  fac¬ 
turi  sumus  ad  veram  muci  naturam  spectant, 
praecipuas  res  factas  chemicas  et  mechanicas 
de  muco  cognitas,  differentiam  muci  et  pu¬ 
ris,  morbos  muci,  usus  muci. 

De  Vera  Muci  Natura . 

In  chemia  vocabulum  Mucus  diu  vagum 
fuit  et  incertum.  Hanc  confusionem  tandem 
correxerunt  Fourcroy  et  Vauquelin,  in  accu¬ 
rato  commentario  de  Muco  animali  *  ;  et 
Doctor  Bostock,  in  disquisitione  pretiosa  de 
humoribus  animalibus  t.  A  horum  chemis- 
tarum  laboribus,  vocabulum  mucus  ad  prin¬ 
cipium  *  quod  t  in  humore,  a  physiologis  et 
medicis  vulgo  ita  dicto,  reperitur  ;  in  lachry- 
mis  quoque  et  saliva ;  in  cartilagine,  in  squa¬ 
mis,  et  conchis ;  in  lana,  pilis,  plumis  et  cor¬ 
nibus,  restringere  idoneum  est  judicatum. 

Substantia  mucus  vocata,  mucilaginem 
a  quibusdam  arboribus  paratam  maxime  re¬ 
fert.  Haec  in  aqua  facile  solvitur.  Mucus 
autem  animalis,  praecipue  si  per  aliquod  tem- 

*  Annales  du  Mus.  Vol.  XII.  p.  61. 

f  Edinburgh  Medical  and  Surgical  Journal,  Vol.  I. 
p.  257. 

f  Dr  Pearson  ait,  contra  quod  expectaretur,  a  nui- 

9 

44  lum  mucum  strictius  dictum  in  materia  expectorata 
reperisse.”  Phil.  Trans.  1809. 

pus  in  ductibus  steterit,  seu  in  membrana 
mucosa ;  in  aqua  vix  potest  solvi ;  causamque 
hujus  differentiae  in  rebus  tam  similibus,  che¬ 
mia  nondum  detegere  valuit 

Mucus,  ad  humorem  denotandum,  qui  ca¬ 
nalibus  et  cavis  corporis,  praecipue  naso,  ex- 
udat ;  vulgo  adhibitus ;  procul  dubio  e  variis 
constat  partibus.  Humor  tamen  nasi  solus 
diligenter  fuit  examinatus,  et  partes,  quas 
continet,  sunt  aqua,  mucus  recte  ita  dictus, 
materiae  salinae,  praecipue  murias  sodae 
et  carbonas  sodae,  phosphas  sodae  et  phos- 
phas  calcis  +.  Aqua  vaporando  aufertur,  dum 
aliae  partes  relinquuntur. 

Partes  fere  eaedem  in  lacrimis  continen¬ 
tur,  et,  ni  fallor,  etiam  in  lympha,  sive  eo 
humore,  qui  a  superficie  cavorum  canalium¬ 
que  exudat ;  et  revera  mucus  est,  priusquam 
fuerit  duratus.  Quo  plus  hi  humores  inda¬ 
gantur,  eo  plus,  nostra  sententia,  easdem 
partes,  quantitatibus  plus  minusve  variatis, 
continere  invenientur. 

*  Thom.  Chem.  Vol.  V. 
f  Yid.  Murray’8  Chemistry,  Vol  XY« 


DE  GENERE  MUCOSO,  5 

Intima  muci  natura  adhuc  est  ignota ;  e 
connubio  oxygenium  inter  et  hydrogenium 
carboniumque  et  nitrogenium  constat ;  sed 
ratio  horum  inter  se  haud  fuit  stabilita.  Hac 
innititur  sine  dubio  muci  animaliumque  rerum 
differentia,  sed  cautis  tantum,  atque  repetitis 
experimentis,  haec  est  invenienda.  Ad  ta¬ 
lem  eventum  subito  pervenire  haud  possu* 
mus,  quia  mucus  ad  experimenta  satis  purus 

satisque  largus  paratu  est  difficilis 

/ 

i 

De  Rebus  factis  praecipuis ,  Chemicis  et  Me¬ 
chanicis ,  de  Muco  cognitis . 

Mucus  secernitur  tenuis,  sed  postea  eva¬ 
dit  crassus,  deinde  viscidus,  et  tandem  con- 

* 

cretus.  Has  dotes  mutuatur,  non  solum  ab 
aqua  ei  haerente  sublata,  sed  etiam  ab  oxy~ 
genio,  plus  minusve  ab  aere  resorpto.  Aer, 
tum  multis  cavis  viisque  e  corpore  egredien- 


*  Yid.  Annales  du  Mus,  ut  supra» 

tibus,  tum  corporis  superficie  ;  liberum  ad 
eum  habet  accessum.  Hinc  cernitur  causa, 
cur  mucus  nasi,  bronchiarum  et  recti ;  illo 
intestinorum  aliorum,  partiumque  corporis 
internarum,  crassior  sit  viscidiorque.  Hinc 
homini  etiam  quodammodo  cuticulae  et  un¬ 
guium  duritia ;  aliisque  animalibus,  pariter 
ac  cuticulae,  ea  squamarum,  concharumque. 

Mucus  recenter  secretus  in  aqua  solutu 
est  facilis.  Cum  autem  ab  aere  spissatus, 
sive  arefactus  fuerit ;  cum  aqua  sive  frigida 
sive  calida,  vix  aut  ne  vix  quidem  sociari 
potest.  In  aqua  frigida  nullam  patitur  mu. 
tationem,  sed  in  aqua  calida,  albus  fit,  tenax, 
et  filis  instructus. 

Quanquam  mucus  in  alcohole  aut  aethere 
non  est  solvendus ;  solvitur  tamen  omnibus 
in  acidis,  etiam  multum  dilutis ;  praesertim 
acido  muriatico. 

Acida  omnia  spissant,  praecipue  acidum 
oxymuriaticum.  In  ore,  faucibus,  et  ventri- 
culo  saltem,  si  non  in  reliqua  parte  canalis 
alimentarii ;  demittuntur  albi  flocci  muci. 

acidis  potibus  sumptis.  Eadem  res  facta 
potest  observari  in  urina  animalium  in  gra¬ 
mine  pascentium 

Neque  a  tannina  praecipitatur,  sicut  ge¬ 
lat  in  a,  neque  a  hydrargyri  oxymuriate  sicut 
albumen  ;  acet  as  autem  plumbi  solutionibus 
ejus  instillatum,  demittit  copiosum  et  album. 
Superacetas  plumbi  effectum  multo  minus  in¬ 
signem  edit  t. 

Solutionibus,  sive  calidis  sive  frigidis,  ni¬ 
tratis  potassae,  sulphatis  potassae,  sive  mu- 

riatis  sodae,  immissus ;  secundum  Fordyce  t, 
non  solvitur ;  et  si  tritus  fuerit,  sive  divi¬ 
sus  ^  imum  petit. 

Cum  oleo  extra  corpus  haud  miscetur, 
quanquam  forsan  misceatur  cum  eo  intra  cor¬ 
pus  ||  \  neque  cum  sapone  in  aqua  soluto,  ne¬ 
que  cum  gummi  arabico. 

*  Vid.  Annales  du  Mas.  at  supra. 

f  Thoms.  Chem.  Vol.  V.  Edinburgh  Medical  and 
Surgical  Journal,  ut  supra. 

J  Vid.  Thesaur.  Med.  VoL  II. 

j|  Audi  Lectures  on  the  Institutions  of  Medicine» 

Calefactus  expanditur,  sed  non  in  coagu¬ 
lum  ruit  sicut  albumen.  A  calore  longius 
ursus,  cornu  imitatur  ;  sed  frigefactus  in 
massam  pulposam,  velut  gelatina,  haud  con¬ 
vertitur.  In  comburendo  multum  edit  fu¬ 
mum,  et  ammoniam  redolet  et  oleum  empy- 
reumaticum.  A  vi  caloris  distillatus,  eos¬ 
dem  eventus  ac  substantiae  animales,  com¬ 
munes  praebet  et  foetidas. 

Putredinem  haud  facile  subit,  sed  rebus 
faventibus  tandem  putrescit,  et  eadem  phae¬ 
nomena  quae  corpora  putrida  ostendit. 

Quum  primum  secernitur,  decoloratus  vi¬ 
detur,  sed  postea,  valetudine  salva,  varios  po¬ 
test  ducere  colores.  Hi  forsan  a  corporibus 
alienis  mistis  oriantur. 

Gravitas  ea  aquae  major  est,  quanquam 
mucus  nasi  et  bronchiarum,  pure  haud  misto, 
super  aquam  plerumque  natat.  Sed  haec  res 
bullis  aeriis  intermistis  debetur.  Exsiccan¬ 
do  quartam  partem  gravitatis  perdit. 

Si  tensus  fuerit,  pristinum  haud  recupe¬ 
rat  statum ,  si  penitus  exsiccatus,  squamo- 


DE  GENERE  MUCOSO. 


9 


sus  apparet  et  nitidus ;  si  non  vitiatus,  nul¬ 
lum  habet  saporem,  nullum  odorem,  et  sese 
ultra  modum  blandum,, 

De  differentia  Muci  et  Furis. 

Mucus  et  pus  se  invicem  referre  putan¬ 
tur»  Certe  ab  iisdem  partibus  saepe  prove¬ 
niunt,  et  in  morbis  ea  inter  accurate  distin¬ 
guere  potuissent  medici  et  chirurgi. 

Pus  aquae  immissum  fundum  vasis  petit ; 
mucus  super  aquam  saepe  natat.  Pus  in  a- 
qua  facilius  diffunditur,  quam  perturbat  \  mu¬ 
cus  potius  concrescit,  et  aquae  conditio  non 
mutatur.  E  globulis  in  quodam  humore  na¬ 
tantibus  constat  pus  ;  e  floccis  sine  ullo  hu¬ 
more  mucus  #.  Pus  a  superficie  ulcerata  ve¬ 
nit  \  mucus  a  superficie  sana,  aut  inflamma¬ 
ta.  Humor  in  quo  globuli  puris  natant  in 
muriate  ammoniae  soluto  coagulat ;  quae  res 

*  ~ 

*  Vide  Home’s  Dissertation  on  the  properties  of  Pus. 

nulli  alii  humori  animali  contingat.  Mucus 
ab  acido  sulphurico  facilius  solvitur,  et  si 
muco  aut  puri  ita  soluto  aqua  fuerit  addita, 
pus  demittitur,  mucus  modo  floccorum  sus» 
penditur.  Solutio  potassae  et  pus  et  mucum 
solvat ;  sed  aqua  addita,  pus,  non  mucus, 
separatur. 

Hae  sunt  praecipuae  notae,  sed  non  sem- 
per  fidendae.  In  phthisi  pulmonali,  e.  g. 
in  qua  maximi  momenti  existimantur ;  et 
Culleno  et  Gregorio  judicibus,  signis  pathog- 
nomonicis,  quam  ullis  mucum  inter  et  pus 
distinctionibus,  certius  cognoscitur  mor¬ 
bus  t. 

De  Morbis  Muci . 

Mucus  quasdam  morbosas  subit  muta¬ 
tiones,  quoad  exiguitatem  et  augmentum, 

*  Vide  Cooperts  Dictionary  of  Practical  Surgery,  ar¬ 
ti  cie  Suppurat  ion. 

t  Vide  Cullen’$  First  Lines,  of  Phthisis  Pulmonalis: 
audi  etiam  Lectures  on  the  Practice  of  Physic, 

acrimoniam  et  pravitatem,  colorem  et  cras¬ 
situdinem. 

Mucus  canalium  cavornmque  corporis, 
vulgo  intellectus,  febribus,  phlegmasiis,  aut 
spasmis  accedentibus,  semper  deficit.  Cum 
membrana  mucosa  tumescat  et  inflammetur, 
aut  cum  fibrae  alicujus  partis  musculosae 
cum  eo  connexae,  spasmo  afficiantur,  aut  fe¬ 
bris  ingruat  ;  minus  muci  secernitur,  ej usque 
secreti  minus  ejicitur, 

E  contrario, mucus  semper  excedif  paroxys¬ 
mo  februm,  phlegmasiis,  aut  spasmis  deceden¬ 
tibus.  Membrana  mucosa  relaxata,  sive  tensis 
fibris  musculosis  partium  vicinarum  remissis,  et 
debilitatis;  sive  membranis  mucosis  irritatis; 
certe  augetur  secretio,  et  saepissime  excretio. 

Ratio  acrimoniae  muci  in  morbis  est  red¬ 
denda,  a  retentione  in  mucosis  folliculis,  in 
ductibus,  aut  in  membrana,  nimis  longa ;  a 
mistura  cum  rebus  extraneis,  in  adversa  va¬ 
letudine,  praesentibus  ;  a  quodam  processu 
chemico,  unde  dotes  mutantur,  progrediente ; 


12 


TENTAMEN  PHYSICO-MEDICUM 


aut  a  justa  proportione  elementorum  perdita, 
aut  a  secretione  vitiata. 

Mucus  etiam  interdum  depravatur,  sed 
quomodo,  difficillima  est  dictu.  Num  idem 
ac  mucus  acris  dubitari  potest.  Mucus  de¬ 
pravatus,  eum  quem  acrem  vocamus,  et  ali¬ 
quod  praeterea,  comprehendere  potest.  Mu¬ 
cus  acris  corpora  corrodit ;  nonne  autem 
potest  esse  mucus,  qui  depravatus  est,  et 
non  acris ;  is  scilicet  qui  ad  putredinem  ten¬ 
dit,  aut  quandam  continet  materiam  a  mor¬ 
bis  generatam  ? 

Color  muci  in  morbis  magnopere  variat. 
Videndus  est  subviridis,  subcoemleus,  palli¬ 
dus,  albus,  glaucus,  fuscus,  sub  flavus.  Una 
cum  his  coloris  mutationibus,  saepe  est  muta¬ 
tio  crassitudinis.  Imprimis  a  naso,  ano,  ure¬ 
thra,  saepissime  solito  crassior  est 

Haec  coloris  et  crassitudinis  mutatio  ab¬ 
sorptioni  oxygenii,  ut  jam  notatum,  est  at- 

i  , 

*  Yid.  Hygrologiam  Corporis  Humani  a  Plenk. 

tribuenda  ;  misturae  rerum  alienarum,  prae¬ 
cipue  sanguinis  et  bilis  ;  aut  secretioni  vi¬ 
tiatae.  Sic  quum  actio  glandularum  muco¬ 
sarum,  sive  vasorum  exhalantium,  vitiata 
fuerit,  pus  aut  aliquod  puri  simile  interdum 
secernitur. 

De  usibus  Muci . 

Usus  muci  sunt  varii,  et  quidam  ex  his 
notatu  dignissimi. 

Imprimis  nutriendo  inservit.  Cuticula, 
pili,  et  ungues  hominum  ab  eo  quodammo¬ 
do  proveniunt ;  et  aliorum  animalium  lana, 
plumae,  cornua,  conchae.  Hoc  est  pabulum 
a  quo  haec  praecipue  aluntur  ;  hic  fons,  un¬ 
de  rivus  incrementi  perpetuo  suppeditatur 

Saepius  autem  videtur  materia  excernen¬ 
da.  A  sanguine  semper  est  separandus,  ut 
hic  purus  servetur.  In  corporis  superficie 


*  Vid»  Annales  du  Mus,  ut  supra. 

rite  effundendus,  ut  in  cavis  internis  viisque 
e  corpore  exeuntibus  ne  accumuletur.  Xm- 
mo,  quunl  secretio  in  his  locis  abundat ;  per 
os,  anum,  et  urethram,  subinde  emittendus. 

Hujus  tamen  quaedam  portio  ad  cava  vi¬ 
asque  in  quibus  secernitur  defendenda,  pror¬ 
sus  est  necessaria.  Haec  portio,  sicut  vela¬ 
men,  super  ea  sernper  diffunditur ;  obstat- 
que,  ne  materiae  solidae,  et  fluidae,  et  aeriae, 
quae  per  ea  transeant,  laedant  irritentque. 
Ut  hujus  usus  exemplum,  quam  optime  te¬ 
gat  ab  urinae  acrimonia  internam  sensilissi- 
mamque  superficiem  urethrae  et  vesicae, 
tantum  admoneamus.  Ea  sane  est  blanditia, 
ut  partes  ne  quidem  stimulet  sensilissimas, 
trachea  fortasse  et  vesiculis  pulmonum  aereis 
exceptis. 

Praeter  partes  super  quas  effunditur  de¬ 
fendendas,  has  etiam  lubricat.  Per  eum 
molles  humidae  et  flexiles  redduntur.  Prop¬ 
ter  eum,  materiae  per  omnem  canalem  et 
cavum  corporis  impellendae,  facile  transeunt. 
Ut  alia  omittamus  exempla  5  propter  eum. 

quam  transitus  cibi  expeditur  per  oesopha¬ 
gum,  quam  is  foecum  per  intestina ! 

Canales  cavaque  e  corpore  exeuntia  hu- 
mectando,  sensilitatem  papillis  nervosis  super 
has  partes  aperientibus  modicam  conciliat. 
Hunc  objiciamus  effectum  in  naso,  ventri¬ 
culo,  intestinis,  vesica  urinae  ;  omnia  quae 
bene  suppeditantur  nervis  organa,  ideoque 
sensilissima. 

Quidam  usus  sunt  adhuc  magis  speciales^ 
exempli  gratia ;  quasdam  particulas,  naso 
advectas,  detinet  olfaciendas ;  ne  latera  oeso¬ 
phagi  et  urethrae  concrescant,  cavet ;  ne  su¬ 
perficies  tracheae  bronchiarumque,  a  motu 
aeris  per  ea  perpetuo  arescat,  facit ;  in  oculo 
mucus  iridis  coloratus,  nigrum  pigmentum 
dictus,  anteriorem  posterioremque  superfi¬ 
ciem  obducens ;  etiamque  pigmentum  tuni¬ 
cae  choroidae,  sive  mucus  hujus  superficiem 
obducens,  aeque  ac  corporis  ciliaris  interio¬ 
rem  radios  lucis  refringunt ;  rete  muco¬ 
sum,  quod  e  muco  quodammodo  texitur  ; 
singulis  hominibus  et  gentibus  praebet  colo¬ 


rem. 

CAPUT  SECUNDUM. 

De  Glandulis  Mucosis . 

%  > 

Glandulae,  a  humore  quem  secernunt,  in¬ 
ter  sese  fuerunt  distinctae  $  sicut  sebaceae, 
lachrymales,  lymphaticae,  salivales,  biliosae, 
lacteales,  &c.  haecque  distinctio  agnoscitur, 
quum  glandulas  considerandas  vocamus  mu¬ 
cosas. 

*  Glandulae  mucosae  minuta  sunt  corpora, 
ex  arteria,  vena,  nervo,  et  vase  lymphatico 

compositae,  communi  membrana  obvolutae  ; 

\ 

ductuque  excernente  instructae ;  bronchiis, 
palato,  ventriculo,  et  intestinis  videndae ; 
sed  vesicula  fellis,  vesica  urinae,  vesiculis 
seminalibus,  et  utero,  visum  effugientes.  A 
praesentia  muci  his  organis,  aeque  ac  illis 
jam  dictis,  existentiam  colligimus 


*  Bichat  Traite  des  Membranes,  p.  32.  Paris,  1802. 

Glandulae  mucosae  folliculi  mucosi  saepe 
etiam  vocantur,  qui  definiuntur,  substantiae 

e  cava  membrana  vasculosa,  cum  ductu  ex» 

/ 

cernente,  constantes.  Fortasse  haud  multum 
refert,  an  glandulas  mucosas,  an  folliculos 
jnucosos  vocares  ;  quanquam  Ruyschii  sec¬ 
tatores  inter  eosque  Malpighii,  an  in  corpori¬ 
bus  folliculi  sint,  necne ;  vehementer  certa» 
tum  fuit. 

Glandulae  mucosae,  sive  phrasin  follicu¬ 
los  mucosos  malis  ;  in  strato  telae  cellulosae 
sub  membrana  mucosa  jacente  ponuntur,  su¬ 
per  quam  ductus  aperiunt.  Ea  ratione  sitae 
sunt  glandulae  mucosae,  quibus  membrana 
narium  mucosa  instruitur  ;  ea  glandulae  fau¬ 
cium  ad  palatum,  uvulam,  tonsillas,  laryn¬ 
gem,  et  pharyngem  pertinentes  ;  ea  glandu- 
dulae  ventriculi,  mucum  tantum  secernen¬ 
tes,  nonque  succum  gastricum,  qui  ab  arte¬ 
riis  secernitur ;  ea  denique  glandulae  ure¬ 
thrae,  quibus  ora  ductuum  excernentium  la¬ 
cunae  vocantur. 

c 


IS  TENTAMEN  PHYSICO-MEDICUM 


Glandulae  mucosae  mucum  secernunt, 
quantitasque  muci  haud  parva,  praesertim  a 
naso,  faucibus,  et  bronchiis ;  ab  his  secerna¬ 
tur  oportet.  In  junioribus  senibusque  abun¬ 
dat,  vasis  illorum  laxis,  horum  debilibus» 
Omni  aetate  copia  secreta  variare  potest,  et 
in  diversis  hominibus,  et  in  iisdem  hominibus* 
diversis  temporibus. 


CAPUT  TERTIUM. 

De  Membranis  Mucosis . 

Membranae  mucosae  tegumenta  sunt  mol¬ 
lia,  et  delicata,  et  spongiosa;  modo  tenui¬ 
ora,  modo  densiora,  nunc  superficie  aliquan¬ 
to  laevi,  nunc  villosa  ;  nervis  referta,  vasis¬ 
que  sanguineis  ;  et  oribus  folliculorum  mu¬ 
cosorum  perforata,  quae  mucum  perpetuo 
fundunt,  magnaque  quantitate,  quandocun» 
que  hae  membranae  irritantur. 


DE  GENERE  MUCOSO. 


19 


Omnibus  in  viis  cavisque  e  corpore  exe¬ 
untibus  ;  "nimirum,  in  tubo  Eustachiano,  na¬ 
so,  faucibus,  larynge,  trachea,  vesiculis  pul¬ 
monum  aeriis,  oesophago,  ventriculo,  intes¬ 
tinis,  vesica  urinae,  vesicula  fellis,  urethra, 
vesiculis  seminalibus,  vagina,  utero  reperi- 
untur. 

Membrana  Schneideriana,  sive  pituitaria, 
quae  nares,  sinusque  obducit,  membrana  kolt 
t%o)(Yiv  vocata  est  mucosa  ;  quippe  quae  sit  se¬ 
des  tam  vulgatissimi  morbi,  quam  catarrhus ; 
ideoque  sibi,  caeteris  exclusis,  attentionem 
hominum  traxerit. 

Membranae  mucosae  cavis  viisque  e  cor¬ 
pore  egredientibus  tegendis  inserviunt,  his- 
que  a  tritura  et  irritatione  materiarum,  in 
illis  morantium,  seu  per  illa  transeuntium, 
cavendis  ;  idoneoque  receptaculo  seu  reposi¬ 
torio  muci  super  illis  effusi  praebendo. 

*  SECTIO  SECUNDA, 

• 

DE  PARTIBUS  GENERIS  MUCOSI  IN  SUPERFICIE  CORPO- 
RIS,  NEMPE  RETI  MUCOSO,  CUTICULA,  PILIS,  ET  UN** 
GUIBUS. 

Rete  mucosum  et  cuticula  continuatio 
membranarum  mucosarum,  eorumque  ap¬ 
pendiculae  pili  et  ungues,  existimari  pos¬ 
sunt.  Nullum  de  origine  retis  mucosi  potest 
esse  dubium,  tametsi  physiologi  de  origine 
aliorum  corporum  discreparunt.  Docent  au¬ 
tem  experimenta  Bostock  et  Fourcroy  et  Vau- 
quelhi ,  mucum  esse  princeps  elementum,  quod 
illa  corpora  componit. 

Rete  mucosum  cuticulam  inter  et  cutem 
jacet.  In  labiis,  ore,  et  super  glandem  pe¬ 
nis,  pellucidum  est,  et  delicatissimum  ;  in 
aliis  partibus  est  densum,  sed  maxime  in 
scroto.  Diversus  color  generis  humani,  ut 
jam  notavimus,  hac  a  substantia  quodammo- 

do  pendet.  In  Europaeis  album  est,  in 
Aethiopibus  nigrum. 

Cuticula  pellucida  et  insensilis  membra» 
na,  tegens  non  solum  superficiem  corporis 
totam,  sed  etiam  multas  e  partibus  internis, 
ut  nasum,  os,  anum,  vaginam  et  urethram. 
Superficies  externa  est  arida  et  cornea ;  in» 
terna  humida  et  villosa.  Super  labia,  lin¬ 
guam,  glandem  penis,  vaginam  et  rectum  ; 
tenuissima  est ;  sed  in  plantis  pedum,  pal» 
misque  manuum,  densissima.  Ubicunque 
pressurae  multae  subjiciatur,  densari  vide¬ 
tur. 

Pili  sunt  fila  tenuia,  resilientia,  arida,  a 
cute  provenientia.  E  bulbis  sub  cute  in 
membrana  cellulosa  sitis  oriuntur.  Unus¬ 
quisque  duas  capsulas  habet  bulbus,  oleoso 
plenas  humore,  pilis  dare  colorem  putato. 
Hic  humor  quoque  elementum  est  lanae  et 
plumarum,  cornuum  et  squamarum. 

Ungues  corneae  sunt  laminae,  apud  api¬ 
ces  digitorum  manus  et  pedis  sitae ;  cuticu¬ 
laeque  productio. 

PARS  SECUNDA. 

DE  PERTURBATIONE  GENERIS  MUCOSI  QUIBUS¬ 
DAM  MORBIS. 

Haec  perturbatio  canalibus  et  cavis  e  cor¬ 
pore  egredientibus  j  aut  superficiei  externae* 
potest  contingere. 


SECTIO  PRIMA. 


DE  PERTURBATIONE  GENERIS  MUCOSI  IN  CANALIBUS 
CAVISQUE  E  CORPORE  EGREDIENTIBUS. 

Tentaminis  hac  parte  quaedam  est  diffi¬ 
cultas  recte  ordinandi  hos  morbos*  quibus 
genus  mucosum  perturbatur.  Ordinem  quem 
praetulimus  objici  posse,  haud  latet,  et  quos¬ 
dam  morbos  summovere  e  loco  videri,  et  ti¬ 
tulis  capitum  quos  dedimus,  non  respondere. 

Hoc  autem  vitium  quodcunque  sit,  huic 
quodammodo  debetur,  quod  morbi,  dum  pro¬ 
grediuntur,  aut  formam  mutant,  aut  eam  tam 
compositam  habent,  ut  capitibus  methodi 
duobus  conveniant. 


capux  PRIMUM. 

Hoc  capite  animum  attendimus  ad  per¬ 
turbationem  generis  mucosi  canalium  cavo¬ 
rumque  in  his  morbis,  quibus  humores  ad 
has  partes  fluunt,  sed  inflammatio  sequitur 
levis  aut  nullus.  Hi  sunt  rubeola,  catarrhus 
contagiosus,  catarrhus  acutus,  dyspnoea  ca- 
tarrhalis,  et  diarrhoea. 


Rubeola , 

In  rubeola  membrana  nasi  mucosa  tumet 
et  leviter  inflammatur.  Secretio  muci  pau¬ 
lisper  interrumpitur,  aut  excretio  saltem 

praecavetur.  Hoc  in  ductibus  accumulato, 
aut  a  vasis  sanguinem  vehentibus  nondum 
separato,  sternutatio  cietur ;  mucusque  non 
longius  cohibendus,  large  profluit,  sive  co- 
riza  generatur.  Haec  fortasse  epiphora  au¬ 
getur. 

Tussis  quoque  excitatur  irritatione,  quam 
mucus  interruptus,  seu  profluens  ;  bronchia- 
rum  tubis,  aeriisque  pulmonum  vesiculis,  im¬ 
pertit  }  copiaque  majore  tandem  exscrea¬ 
tur. 

Horum  signorum  haec  ratio  esse  videtur. 
Rubeola  a  materia  contagiosa  originem  du¬ 
cit.  Haec  in  corpus  recepta,  aut  in  mem¬ 
branam  mucosam  nasi,  fistularumque  pulmo¬ 
num  aeriarum,  tracheaeque  agit ;  aut  ad  has 
partes  humorum  fluxum  efficit.  Hinc  signa 
catarrhi  hoc  morbo  tam  vulgata,  et  nonnum 
quam  pneumonia. 

Ut  signa  jam  dicta  subleventur,  ad  mitia 
diaphoretica  confugiendum  est,  ad  demul¬ 
centia,  et  cathartica  refrigerantia,  sanguinis¬ 
que  missionem,  et  sedantia,  etc. 

Catarrhus  Contagiosus . 

In  catarrho  contagioso,  una  cum  febris 
signis,  interdum  adest  tenuis  et  acris  muci 
excretio  a  naribus ;  ravis  etiam  et  tussis, 
cum  muco  tenui  et  acri  a  faucibus.  Ple¬ 
rumque  tamen  mucus  ab  utrisque  locis  mi¬ 
tioris  indolis  maj orisque  spissitatis  ;  isque  a 
faucibus  facilius  exscreatur. 

Ut  in  rubeola,  materia  contagiosa,  in  coiv 
pus  recepta,  in  genus  mucosum  narium  et 
faucium  praecipue  agere,  humoresque  ad  has 
partes  dirigi  videntur.  Morbus  quidem  in 
epistaxin  interdum  desinit,  quanquam  alias 
cursum  solitum  peragit,  magna  debilitate  il¬ 
lata,  anorexia,  vis  nervosae  defectu,  et  mor¬ 
te  ipsa. 

Quia  febris,  quae  hunc  catarrhum  comi- 

0 

tatur,  fere  typhodes  est  \  missio  sanguinis 
male  respondet,  et  non  adhibendus,  nisi  sig¬ 
na  pneumoniae  minitentur.  Emetica,  pur- 

D 

gantia  mitia,  et  potus  refrigerantes  aciduli, 
praeferenda.  Opiatum  vespere  sumatur  ;  et 
morbo  decedente,  cibi  lauti,  vinum  etiam, 
et  cinchona. 


Catarrhus  Acutus , 

Catarrhus  acutus  cum  febris  signis  plus 
minus  ve  gravibus  ingruit.  Superficies  cor¬ 
poris  aliquanto  arida  est  et  calida  ;  et  viae 
cavaque  cum  hac  communicantes  similiter 
afficiuntur.  Membrana  mucosa  nasi  impri¬ 
mis  tumet,  et  nonnihil  inflammatur  ;  fereque 
etiam  membrana  tracheae  bronchiarumque 
mucosa.  Secretio  muci,  his  omnibus  locis, 
primo  est  exigua,  et  interrupta ;  ariditate 
nasi  tensioque  pectoris  testantibus ;  deinde 
plenior,  et  expectoratio  ejus  liberior.  Mu¬ 
cus  secretus,  prius  est  tenuis,  postea  crassus, 
et  in  quibusdam  casibus  aliquanto  purulen¬ 
tus  ;  et  tandem  naturalis. 

Causa  catarrhi  acuti  vulgatior  est  frigus. 
Ut  corpus  contrahatur,  hoc  efficit ;  hocque 
modo,  ut  videtur,  halitus  per  cutem  obstrui¬ 
tur.  Ex  secretione  superficiei  per  vasa  exha¬ 
lantia  diminuta  \  pariter  ac  quantitate  san¬ 
guinis,  super  eam  circumeuntis  ;  hic  humore 
secernendo  onustus,  centrumque  corporis 
versus  compulsus  ;  in  vasis  ad  membranas 
mucosas  ducentibus,  praecipue  ad  eas  nasi 
et  pulmonum,  accumulatur  ;  ideoque  major 
secretio  muci  sequitur. 

Catarrhus  acutus  potibus  vulgo  sanatur 
diluentibus,  pediluvio  etiam,  sudorificis,  seu 
emeticis  \  superficie  corporis,  vestitu  fo¬ 
vente,  tegenda ;  frigidoque  aere  vitando. 
Pectus  tensum,  vapore  aquae  calidae  inha¬ 
lato,  summoveatur  ;  dolorque  pectoris,  cum 
adfuerit,  vesicatorio.  Si  catarrhus  sit  gra¬ 
vior,  et  proclivitas  ad  pneumoniam  suspicia- 
tur  ;  copia  sanguinis  idonea  est  abstrahenda. 

Dyspnoea  Catarrhalis. 

In  dyspnoea  catarrhali,  pectus  potius  im¬ 
pletur  quam  constringitur  ;  et  haec  plenitu¬ 
do  respirationem  impedit.  Per  totum  morbi 
decursum  tussis  adest,  et  haec  viscidum  re¬ 
jicit  mucum ;  quem  secretum  et  non  rejec¬ 
tum,  probabile  est,  dyspnoeam  gignere. 

In  hoc  morbo  curando  sudorifica,  purgan¬ 
tia,  et  expectorantia  prosunt.  Cuilenus  mor¬ 
bum  dicit  esse,  “  to  be  cured  by  the  same 
C£  remedies  as  that  species  of  catarrh,  which 
“  depends  rather  on  the  increased  afflux  of 
£C  mucus  to  the  bronchiae,  than  upon  any 
“  inflammatory  state  in  them  #. 


Diarrhoea  Mucosa . 

:•  * 

I 

In  diarrhoea  mucosa,  ut  fert  nomen,  ex- 
cretio  est  muci  per  anum.  Interdum  de- 


*  Vid.  CuIleiPs  First  Lines,  of  Dyspnoea. 

mittitur  materia,  neque  indurata,  neque  flui¬ 
da  ;  sed  prope  naturalis ;  tantum  solito  fre- 
quentior.  Intestina  plane  irritantur,  et  una 
cum  sellis,  interdum  ejicitur  materia  albida, 
e  muco  constans  et  aqua  ;  quanquam  sellae 
purus  mucus  nonnunquam  sunt,  crassitudi¬ 
nis  haud  parvae,  albique  coloris,  sputis  san¬ 
guineis  subinde  interspersis.  Hanc  muci 
ejectionem  comitantur  tormina,  tenesmus, 
debilitas,  et  languor. 

Haec  omnia  mala  ab  excretione  per  cu¬ 
tem  a  frigore  interrupta  oriuntur.  Hinc  hu¬ 
mores  per  cutem  excernendi,  ad  intestina  di¬ 
riguntur.  Excretio  vicaria  corpori  animali 
haud  infrequenter  accidit ;  sed  excretioni  per 
cutem  interruptae,  ea  per  nares  aut  pulmo¬ 
nes,  quam  per  intestina,  est  saepius  suffecta. 

Ut  tollatur  morbus,  emeticum  dari  potest, 
quod  et  ventriculum  purgabit,  cutemque  sol¬ 
vet  ;  deinde  phosphas  sodae  aut  rhabarba- 
rum,  ut  intestina  ab  irritamentis  liberentur. 
Cum  responderit  alvus,  electuarium  catechu 
aut  opiatum  administretur.  His  rebus  mern- 

branae  sanitas  mucosae  glandulisque  intesti¬ 
norum  plerumque  restituetur  ;  adque  pro- 
phylaxin,  aeger  corpus  vestitu  foveat,  cum 
foris  exeat ;  calidoque  potu  uteretur,  qui  su¬ 
dorem  eliciat,  cum  dormitum  eat. 

His  omnibus  morbis  jam  tractatis,  humo¬ 
res  ad  genus  mucosum  canalium  cavorum¬ 
que  e  corpore  egredientium  dirigi  videntur, 
sed  aut  levis  aut  nulla  sequi  inflammatio  #. 

CAPUT  SECUNDUM. 

Genus  mucosum  canalium  cavorumque, 
in  morbis,  gravi  harum  vicinarumve  partium 
inflammatione  stipatis,  saepe  perturbatur. 
Hujusmodi  morbi  sunt  cynanche  tonsillaris, 
scarlatina  anginosa,  cynanche  maligna,  cy¬ 
nanche  trachealis,  peripneumonia,  phthisis 
pulmonalis,  et  gonorrhoea  virulenta. 

*  Vid.  Heberden  Comment.  cap.  24.  De  Destillatione. 

Cynanche  Tonsillaris . 

In  cynanche  tonsillari  membrana  mucosa 
glandulaeque  faucium  afficiuntur.  Ea  con¬ 
geries  mucosorum  folliculorum,  quae  tonsil¬ 
las  componit,  praecipua  est  sedes  morbi. 
Fere  altera  tonsilla  tentatur  prius,  deinde 
altera,  illa  paulo  sublevata.  Inflammatio 
postea  ad  velum  palati  pendulum  serpit, 
uvulamque,  et  tandem  totam  faucium  mem¬ 
branam  mucosam. 

i 

Signa  inter  alia,  ariditas  gutturis  adest, 
et  crebra  difficilisque  muci  exscreatio.  Haec 
ariditas  et  exscreatio  difficilis  manent,  donec 
morbus  decrescat.  Fines  usitatiores  sunt  re¬ 
solutio  aut  suppuratio.  Si  in  resolutionem 
desinit,  praeter  levem  diaphoresin,  diarrhoe¬ 
amque  modicam,  copiosa  exspuitio  plerum¬ 
que  supervenit  ;  si  in  suppurationem,  ulcus 
cito  sanatur,  et  redit  partium  valetudo. 

Sanguis  sine  dubio  ad  has  partes  immo¬ 
dice  fluit,  hisque  distensis  et  irritatis,  inflam¬ 
matio  excitatur ;  haecque  non  prorsus  sum- 
movebitur,  donec  libere  secretus  fuerit  mu¬ 
cus. 

In  levioribus  hujus  morbi  casibus  vix  ul¬ 
lum  aliud  remedium  necessarium  est,  nisi 
evitatio  frigoris  unum  vel  alterum  diem,  pan¬ 
nus  laneus  faucibus  circumdatus  ;  aut  oleum 
ammoniatum  his  infricandum.  In  graviori¬ 
bus,  ad  inflammationem  subigendam  hirudines 
faucibus  admoveantur,  aut  sanguis  a  brachio 
emittatur.  Magnum  quoque  beneficium  a 
vesicatoriis  derivetur,  sed  mature  usurpanda 
sunt,  quoniam,  si  gravior  fuerit  morbus,  in 
suppurationem  properat. 

Scarlatina  Anginosa . 

In  scarlatina  anginosa  guttur  male  se  ha¬ 
bet.  Morbo  invadente,  tonsillae  et  uvulae 
magnopere  inflammantur,  et  nonnunquam 

velum  palati  pendulum.  Inflammationem 
autem  cito  excipiunt  crustae  fusci  coloris, 
quae  tegunt  alias,  ad  gangrenam  pronas 
serpentes,  spiritumque  corrumpentes. 

Mucus  secretus  a  naso  et  faucibus  saepe 
acerrimus  est,  et  in  quam  cunque  partem  in¬ 
cidit,  ei  pellem  detrahit.  Acrimonia  ejus 
gravitati  signorum  reliquorum  respondere  vi¬ 
detur.  Cum  hic  morbus  Edinburgi  anno 
1811  praevaluit,  mucus  minus  acris  fuit, 
glandulaeque  mucosae  nasi  et  faucium  minus 
tumidae,  quam  quo  tempore  illa  urbe  olim 
grassabatur  #. 

Perturbatio  generis  mucosi  nasi  et  fau¬ 
cium  hoc  morbo  sine  dubio  cum  generali 
corporis  aegrotatione  jungitur ;  sed,  nihilo¬ 
minus,  materia  contagiosa  in  genus  mucosum 
harum  partium  praecipue  agere  videtur.  Si 
sanguis  ad  has  partes  non  copiose  fluit,  glan¬ 
dulae  saltem  actionem  insolitam  suscipiunt, 

#  Audi  Prof.  Duncani  praelectiones  clinicas.  Anno 
1811* 


E 

ut  acris  muci  secretio  docet ;  vicinaeque  par¬ 
tes,  crustis  gutturis  testantibus,  magnopere 
inflammantur. 

Secretione  muci  a  naso  et  faucibus  aucta, 

\ 

materia  irritans  summoveatur,  actioque  sa¬ 
lutaris  glandularum  recuperetur.  Ab  acri¬ 
monia  muci,  donec  naturali  decessione  morbi 
correcta  fuerit,  seu  a  remediis  subjugata ; 
partes  sanae  et  morbosae  a  gargarismis  de¬ 
fendantur. 


Cynanche  Maligna . 

In  cynanche  maligna,  sicut  in  duobus 
praeeuntibus  morbis,  est  inflammatio  mem¬ 
branae  gutturis  mucosae,  modo  mitissima, 
modo  gravissima,  et  in  gangraenam  quam  pro¬ 
nissima,  ulceribus  profundissimis  existenti- 
bus,  et  foetidissimis. 

Tali  partium  conditione  mucus  secretus 
est  acerrimus,  et,  ut  probabile  est,  ulcera¬ 
tionem  gutturis  magnopere  diffundit ;  et  de- 

voratus  canalem  alimentarium  sine  dubio 
magnopere  laedit. 

Affectio  generis  mucosi  hoc  morbo  eidem 
principio,  cui  in  scarlatina  anginosa  debe¬ 
tur  ;  et  re  vera  medici  maximi  nominis,  scar¬ 
latinam  anginosam  et  cynanchen  malignam 
species  ejusdem  morbi  nunc  affirmare  inci¬ 
piunt  Signa  hujus  morbi  prae  illa  gravio¬ 
ra,  eodem  modo,  quo  signa  variolae  confluen¬ 
tis  cum  distincta  $  aut  typhi  gravioris  cum 
mitiore  comparati,  sunt  explicanda.  Ad 
idiosyncrisian  scilicet  sunt  referenda,  statum 
atmosphaerae  ignotum,  et  similia. 

Ut  febris,  quae  hunc  morbum  comitatur, 
plerumque  est  typhodes ;  missio  sanguinis 
valde  nocet.  Vesicatoria  tamen  utilissima 
reperiuntur,  et  gargarismi,  praesertim  astrin¬ 
gentes  et  repellentes. 


#  Gregorius,  Duncanus,  Hamiltonus,  etc. 

Cynanche  Trachealis. 

Cynanche  trachealis  saepe  multum  in¬ 
flammationis  habet,  praesertim  sub  initium 
morbi.  In  parte  superiore  tracheae  praeci¬ 
pue  collocatur.  Membrana  tracheae  mucosa 
inflammata  et  densa  evadit.  In  ejus  super¬ 
ficie  exsudat  lympha  concretura,  membra¬ 
nam  praeter  naturam  faciens.  Multus  quo¬ 
que  prave  secernitur  mucus,  et  puri  quodam¬ 
modo  similis.  Partibus  imprimis  post  mor¬ 
tem  inspectis,  magnae  muci  quantitates  post 
membranam  praeter  naturam  factam  inveni¬ 
untur. 

Non  secus,  ac  cynanche  tonsillaris  hic 
morbus  a  frigore  excitatur,  maxime  autem, 
humiditate  juncta.  Parte  interna  tracheae 
irritata,  eo  fluit  sanguis,  et  actio  vasorum 
sanguineorum  cietur,  e  quibus  materia  ex¬ 
sudat,  membranam  praeter  naturam  faciens ; 

glan dularumque  mucosarum,  e  quibus  mu¬ 
cus  secernitur  morbosus. 

Ad  inflammationem  vincendum  missio 
sanguinis  et  purgatio  praecipue  valent.  Quo¬ 
niam  emetica  fere  semper  desiderantur,  a 
parte  cui  pressura  admoveri  potest,  sanguis 
mittatur  oportet.  Inter  purgantia  seligen¬ 
da,  calomelas  optimum  habetur.  Hoc  uten¬ 
dum  est,  donec  sellae  subviridis  fuerint  ca¬ 
loris,  aut  speciem  spinaceae  ostenderint 


Peripneumonia . 

Secretio  a  folliculis  pulmonum  mucosis, 
peripneumonia  incipiente,  plerumque  est 
exigua ;  sed,  morbo  progrediente,  abundan- 
tior.  Si  in  resolutionem  desinat  morbus,  ex- 

*  Hoc  remedium  in  Cynanche  Tracheali  a  Dre  Rush 
prius  administrabatur.  Hoc  quoque  Dr  Hamilton  Art. 
Obst.  Prof.  in  hac  Academia  utitur.  Vid.  Treatise  on 
the  Management  of  Children  in  Early  Infancy. 

pectoratio  materiae  albae,  flavae,  et  densae, 
accedit  libera  et  copiosa.  Haec  e  muco  vul¬ 
go  ita  dicto  haud  prorsus  constat,  sed  e  mu¬ 
co  et  sero  sanguineque  intermistis,  praeser¬ 
tim  morbo  ad  suppurationem  properante. 

Haec  generis  pulmonum  mucosi  conditio, 
Ut  in  quibusdam  morbis  jam  consideratis,  a 
causis  diversis  plenitudinem  seu  sanguinis 
impetum  ad  folliculos  pulmonum  mucosos 
facientibus  pendet»  Inde  partes  turgescunt 
et  inflammantur  \  glandulisque  pressis  et  re- 
nitentibus,  mucus,  prius  parce,  deinde  large, 
secernitur.  Morbo  decedente  seu  curato,  na¬ 
turalis  secretio  redit. 

Libera  sputi  exscreatio  signum  est  faus¬ 
tissimum,  et  promovenda,  ut  resolutio  quam 
maxime  optanda  paretur.  Ad  expectoratio- 
nem  juvandam,  medicamenta  sunt  utenda, 
quae  vasa  pulmonum  exonerant  et  relaxant, 
quae  a  gutturis  et  bronchiorum  glandulis 
secretioni  favent,  quaeque  ad  superficiem  et 
intestina  impellunt. 

Phthisis  Pulmonalis . 

In  phthisi  pulmonali  tubercula  diversis 
pulmonum  partibus  saepissime  reperiuntur. 

i 

Haec  indolentia  diu  manent,  sed  a  causis 
variis  tandem  inflammantur,  et  inflammatio 
ad  parenchyma  pulmonum  saepe  serpit,  forte 
etiam  ad  membranam  mucosam  fistulas  ani¬ 
mae  tegentem,  glandulasque  mucosas.  Certe 
secretio  muci  a  sano  statu  multum  mutatur, 
et  magnopere  corrumpitur.  “  The  expec- 
ct  toration,”  inquit  Dr  Stark,  “  is  commori- 
“  ly  thick  and  viscid,  of  an  ash  colour,  with 
“  a  slight  tinge  of  green,  and  many  air 
cc  bubbles  adhering  to  it.  Sometimes  it  is 
“  yellowish,  and  in  small  round  masses  5 
6  4  now  and  then,  though  rarely,  it  is  streak» 
u  ed  with  blood  V’ 

Phthisis  pulmonalis  a  tuberculis  in  homi¬ 
nibus.  scrophulosae  diatheseos  saepissime  oh” 


*  Vid.  Dr  Stark’s  Works,  4to. 

servatur.  Natura  labis  scroplmlosae  non 
bene  intelligitur ;  glandulas  autem  lympha¬ 
ticas  imprimis  afficere  cernitur.  Tubercula 
pulmonum  fere  inter  omnes  creduntur  sero* 
phulosa,  sed  an  ita  sint,  necne,  partes  vicinas 
prement  et  irritabunt.  Hinc  vasa  fortius 
agent,  et  sanguis  eo  plenius  dirigetur.  Huic 
accedit,  quod,  incremento  corporis  comple¬ 
to,  sanguis  partibus  internis,  praesertim  pul¬ 
monibus,  superat,  ideoque  inflammationem 
magis  est  facturus.  His  ex  rebus  omnia 
phaenomena  phthiseos  tuberculosae  saepe 
generabuntur  5  et  inter  alia,  vitium  secretio¬ 
nis  mucosae  jam  animadversum. 

Ad  summovendum  morbum  tam  horreri* 
dum,  quam  phthisis  pulmonalis,  medicamen¬ 
ta  parum  valent ;  et  nisi  morbus  curatus  fue¬ 
rit,  mucus  salutaris  frustra  expectabitur. 
Morbo  autem  incipiente,  caute  mittere  san¬ 
guinem,  et  per  vesicatorium  perpetuum,  aut 
navigationes,  aut  equitationem,  aut  in  aere 
sicco  exercitationem  modicam  ;  superficiem 
versus  trahere  humores  $  ad  liberandos  pul- 

mones  conferent,  iliisque  perturbationem  ge¬ 
neris  mucosi  praecavendam. 


Gonorrhoea  Virulenta . 

Gonorrhoea  est  muci,  non  seminis  fluxus, 
ut  verbum  strictius  significat.  In  virulenta 
gonorrhoea  membrana  urethrae  mucosa  tu¬ 
met,  et  inflammatur.  Urina  cum  ardore 
redditur,  et  si  inflammatio  in  longum  fuerit 
protracta,  dolor  excrucians  adest,  et  vix  to¬ 
lerandus. 

Haec  indicia  ab  illa  materia  oriuntur, 
quae  per  concubitum  impurum  communica¬ 
tur.  Hac  partes  irritante,  actio  vasorum 
concitatur.  Sanguis  eo  fluit,  inflammatio 
creatur,  et  glandulae  mucosae  mucum  per 
urethram  effundunt. 

Hunc  gratia  curandi  morbum,  materia 
irritans  quam  primum  submovenda.  Hac  vi 
nulla  aeque  pollent  remedia,  ac  injectiones 
astringentes  $  eodemque  tempore  nulla  tam 

tuta  #.  Quo  mitiores,  eo  meliores  sunt ;  et 
detergant  potius  quam  irritent.  Si  nimis  sti¬ 
mulent,  et  urethra  valde  irritetur  ;  inflam¬ 
matio  sequitur  pertinax  et  violenta. 

Ratione  hunc  morbum  sanandi,  caustico 
sale  alkalino  injecto,  jamdudum  a  Doctore 
Fordyce  suggesta,  propter  connubium  quod 
cum  muco  init  perfectum  ;  sine  periculo  uti 
non  possumus;  quia,  adque  gradum  metuen¬ 
dum,  inflammationem  urethrae  auget.  Mag¬ 
num  autem  parari  potest  beneficium  a  liquo¬ 
ribus  minus  fortibus  injectis  t. 

His  omnibus  morbis,  et  fortasse  quibus¬ 
dam  aliis,  inflammatione  stipatis ;  genus  mu¬ 
cosum  haud  parum  perturbatur.  Vasa  qui¬ 
busdam  partibus  canalium  cavorumque  e  cor¬ 
pore  exeuntium,  inusitate  agunt ;  et  sanguis 
ad  has  partes  inusitato  dirigitur.  Membra¬ 
na  mucosa  tumefacta  et  inflammata,  et  glan- 

*  Audi  Prof.  Duncan’s  Clmical  Lectures,  1811. 

f  Thesaur.  Med.  Vol.  II.  Audi  etiam  Prof.  Duncan 
Praelectiones  de  Institut.  Med. 

dulis  mucosis  compressis  et  irritatis  ;  mucus 
prius  parce,  deinde  large,  secernitur ;  prae¬ 
sertim  si  inflammatio  in  resolutionem  desi¬ 
nit  ;  sin  in  suppurationem,  aliae  materies  ac 
mucus  prius  ejiciuntur,  quam  bona  valetu¬ 
dine  fruatur  aeger. 


CAPUT  TERTIUM. 

Perturbationem  generis  mucosi  canalium 
cavorumque  his  morbis  leviter  attingimus, 
quibus  hae  vicinaeve  partes  spasmo,  aut  statu 
ei  appropinquante,  afficiuntur ;  nimirum,  fe¬ 
bre  intermittente,  cynanche  tracheali,  per¬ 
tussi,  asthmate  spasmodico,  colica  pituitosa, 
alias  spasmodica. 


Febris  Intermittens. 

In  stadio  frigido  cuj usque  febris  intermit¬ 
tentis,  totum  nonnihil  contrahitur  corpus. 

Alias  inter  secretiones  ea  muci  diminuitur. 
Docet  visciditas  in  ore  et  faucibus,  haecque 

omni  cavo  viaeque  corporis  fortasse  contin- 

* 

git.  Haec  a  quantitate  muci  diminuta  oriri 
potest;  quamvis,  ut  probabile  est,  qualitas 
non  mutatur. 

Haec  muci  exiguitas  in  stadio  calido 
quodammodo  arcetur,  et  in  illo  sudoris  pror¬ 
sus  tollitur.  Contractione  corporis  inter  su¬ 
dandum  decedente,  copia  majore  in  cava 
omnia  viasque,  quae  exitum  habeant  exter¬ 
num,  effnnditur  mucus  ;  eoque  hae  partes 
more  solito  humectantur. 

Fieri  haud  potuit,  quin  genus  mucosum 
in  febre  intermittente  ita  perturbetur.  Cum 

morbo  decedet  malum.  Interea  ventricu- 

% 

lum  purgare  decebit,  et  alvum  aperire,  si 
fuerit  adstricta,  salutarem  glandularum  ac¬ 
tionem  in  faucibus  bronchiisque  sustentare, 
cutem q>ie  relaxare. 

Cynanche  Trachealis . 

Cynanche  trachealis,  ut  morbus  inflam¬ 
matione  stipatus,  jam  spectata  fuit.  Ita  ini¬ 
tio  plerumque  se  habet,  sed  postea  saepe 
spasmodicum  #.  Xmmo,  medici  quidam  pe¬ 
riti  aliquando  ab  initio  spasmodicum  putant, 
cumque  cadavera  eorum  hoc  morbo  morien¬ 
dum  inspecta  fuerint,  interdum  nulla  signa 
inflammationis  laryngis  aut  glottidis  fuerunt 
detecta. 

Glottis  et  larynx  plane  constringuntur, 
ut  respiratio  difficilis,  vox  rauca,  et  tussis 
clangosa,  optime  monstrant.  Hinc  vasa  par¬ 
tium  minus  libere  agunt,  et  circuitus  san¬ 
guinis  per  ea  et  secretio  humorum  impediun¬ 
tur.  Mucus  praecipue,  aut  non  secernitur, 
aut  si  secretus  fuerit,  non  exscreatur; 

%  Spasmus  altas  inflammationes  comitatur,  sed  quo¬ 
niam  in  Cynanche  Tracheali  praeeminet,  eam  in  hoc  ca¬ 
pite  selegimus. 

Tali  rerum  statu  medicamenta  antispas- 
modica  indicantur,  et  ea  quae  humores  alio 
revellunt.  Vomitio  et  balneum  tepidum 
unice  prosunt ;  illa,  compage  corporis  con¬ 
vellenda,  adque  superficiem  dirigendo  ;  haec, 
vi  relaxante  et  roborante  ;  utraque  multa  vi 
pollent  morbum  solvendi,  sed  potissimum 
vomitio  tempestive  mota. 

Pertussis . 

Pertussis  morbus  contagiosus  judicatur. 
Tussis  sui  generis  est,  actione  bronchiarum, 
tracheae,  et  faucium  convulsiva,  inducta ; 
hancque  comitatur  irritabilitas  ventriculi  va¬ 
lida,  ad  vomendum  proclivis.  Haec  fortasse 
a  consensu  oritur. 

Ab  actione  glandularum  ventriculi  aucta, 

i 

mucus  super  eum  effunditur  viscidus  ;  simi¬ 
lique  actione  glandularum  bronchiarum,  tra¬ 
cheae,  et  faucium  ;  pituita  quoque  viscida 
super  ea  effusa,  arcte  adhaerescit,  aegreque 

expectoratur.  Haec  viscida  pituita  tussim 
convulsivam  pariter  ac  vomitum,  partibus 
quibus  adhaeret  irritatis,  efficere  videtur. 
Tussis  et  vomitus  nisus  systematis  sunt  ad 
materiam  accumulatam  et  noxiam  rejicien¬ 
dam. 

E  paroxysmis  tussiendi  constat  morbus. 
Hebdomades  quaedam  prius  praetereant, 
quam  illi  ad  acmen  perveniant ;  et  totidem 
sint  hebdomades  antequam  hic  decedat.  Pa¬ 
roxysmo  accedente,  aut  nullus  exscreatur 
mucus,  aut  exscreatur  tenuis.  Paroxysmo 
progrediente,  exscreatio,  si  nulla,  accedit, 
et,  si  jam  adest,  augetur.  Ita  sublevatur 
tussis,  et,  aut  copia  muci  a  pulmonibus  re¬ 
jecta,  aut  rebus  in  ventriculo  contentis  ;  pa¬ 
roxysmus  tandem  finitur. 

Emetica,  purgantia,  et  vesicatoria  summi 
sunt  momenti  hoc  morbo ;  spasmum  resolu¬ 
tura,  et  humores  ad  cutem  et  intestina  revul¬ 
sura.  Multa  alia  medicamenta  laudantur,  ut 
stimulantes  ad  regionem  ventriculi  applica- 

tiones,  vapores  calidae  aquae  inhalati,  acet  as 
plumbi,  solutio  albi  arsenici,  etc. 

Asthma  Spasmodicum . 

Cui  parti  thoracis  spasmus  asthmatis  Con¬ 
tingat,  medici  non  consentiunt ;  an  fibris 
musculosis  tracheae,  an  diaphragmatis,  an 
pulmonum.  Discrepant  etiam  de  causa 
proxima.  Mucum,  decursu  morbi  secre¬ 
tum,  Cullenus  aliique  paroxysmi  effectum  ; 
Bree  causam  ejus  constantem  habet. 

Successio  paroxysmorum  plus  minusve 
diuturnorum  morbum  constituit.  Plerum¬ 
que  horam  circiter  secundam  matutinam  pa¬ 
roxysmus  accedit  %  tum,  aliquando  perstans, 
decedit.  Eodem  it  reditque  modo  plures 
noctes  5  aeger,  durante  paroxysmo,  difficil¬ 
lime  spirat,  instansque  minatur  suffocatio. 
Tussire  conatur,  sed  nihil  exscreatur.  Spas¬ 
mo  tamen  tandem  relaxante,  exscreatio  muci 

fit  liberior,  et  una  cum  copiosa  hujus  excre- 
tione  finitur  paroxysmus. 

Hic  est  morbus  aerumnosus,  tametsi  fere 
non  funestus.  Multa  pericula,  gratia  sanan¬ 
di,  fuerunt  instituta,  sed  parvo  cum  suc¬ 
cessu.  Laxantia  sine  dubio  indicantur,  et 
emetica  fuerunt  admodum  utilia.  Ad  opiata 
confugerunt  aegri,  adque  fumos  a  quibus¬ 
dam  plantis  narcoticis  extricatos,  ut  nicotia- 
na,  cicuta,  stramonio.  Irnmo,  positura  seden¬ 
di  erecta  paroxysmum  interdum  praevenit. 


Colica  Pituitosa ,  alias  Spasmodica . 

Colica  pituitosa  est  morbus,  quo  pituita 
intestinis,  praesertim  colo,  accumulatur. 
Haec  si  fuerit  copiosa,  fibras  coli  musculosas 
premit,  spasmumque  creat,  ideoque,  id  ge¬ 
nus  doloris,  quo  haec  colicae  species  stipa¬ 
tur. 

Humores,  ut  probabile  est,  ad  intestina 
valide  diriguntur  ;  cum  relaxatione  membra- 

G 

nae  mucosae  et  glaudularum  earumque  va¬ 
sorum  favente  j  tum  torpore  ignaviaque  par¬ 
tium  collectionem  muci  secreti  sollicitanti¬ 
bus. 

Hic  morbus  primo  enematis  et  catharti- 
cis  mitibus  est  sanandus,  deinde  tonicis  et 
astringentibus. 


In  morbis  spasmodicis  jam  tractatis,  aut 
secretio  muci  a  spasmo  impeditur,  aut  mu¬ 
cus  eum  efficit,  super  quas  partes  secernitur 
relictus.  Illinc,  quo  magis  spasmus  decedit, 
eo  liberius  secernitur  mucus  ;  hinc,  muco  a 
parte  submoto,  spasmus  sublevatur, 

CAPUT  QUARTUM. 

Quibusdam  in  morbis  genus  mucosum  ca¬ 
nalium  cavorumque  perturbatur,  his  partibus 
laxis  et  debilibus  factis.  Tales  inter  morbos 
febrem  continuam,  eatarrhum  chronicum, 
peripneumoniam  notham,  anorexiam  pituito- 

sam,  gonorrhoeam  mucosam,  dyspermatis- 
mum  mucosum,  dysuriam  mucosam  pona¬ 
mus. 


Febris  Continua . 

\ 

In  febre  continua  secretio  mucosa  per  ali¬ 
quod  tempus  exigua  videtur,  et  si  remissio 
haud  notabilis  fuerit,  correctio  hujus  vitii 
minus  erit  perfecta.  Materia  a  glandulis 
mucosis  secernenda,  diutius  justo  detineri,  et 
detentus  aliquanto  vitiari  potest. 

Provectioribus  autem  febris  continuae  sta¬ 
diis  supervenit  debilitas,  hancque  participant 
membrana  mucosa  et  glandulae  aliaeque  par¬ 
tes,  cum  primis  viis  tracheaque  connexae. 
Haec  favet  secretioni  muci,  saepe  acerrimi, 
aut  a  bronchiis  exscreati,  aut  a  ventriculo 
rejecti.  Deorsum  transiens,  una  cum  bile 
vitiata,  saepissime  hoc  morbo  secreta  ;  diar¬ 
rhoeam  movet.  Hanc  copiosam  muci  secre¬ 
tionem  credimus  nunquam  solvere  morbum. 

Nequaquam  causa  ejus  habenda,  sed  revera 
effectus,  quem  edit  in  corpus  totum,  et  prae¬ 
cipue  in  genus  mucosum. 

Haec  generis  mucosi  perturbatio,  morbo 
curato,  est  submovenda.  Cathartica  et  to- 
nica  indicantur,  auxilia  medelae  provectiore 
febris  continuae  stadio  utilissima. 

Catarrhus  Chronicus . 

Catarrhus  chronicus  in  Britannia  morbus 
est  vulgatissimus,  imprimis  apud  senes,  et 
hieme  praecipue  grassatur.  Hoc  morbo,  ut 
probabile  est,  membrana  mucosa  gutturis  et 
pulmonum,  ab  inflammatione  praeeunte,  re- 
laxatur  ;  et  secernitur  mucus,  a  glandulis  in 
superficiem  hiantibus,  auctus,  et  forsan  vi¬ 
tiatus. 

Sanguis  senum  centro  corporis,  quam  su¬ 
perficie  et  extremis,  celerius  movetur.  Prae¬ 
sertim,  vasis  ad  membranam  mucosam  tra¬ 
cheae  aeriarumque  pulmonum  vesicularum 

adeuntibus,  res  ita  sese  habet.  Cum  majori 
vasorum  rigiditati  exteriorum,  tum  majori 
partium  internarum  laxitati  et  debilitati  de¬ 
betur.  Circuitu  centrum  versus  incitato, 
partibusque  minus  resistentibus ;  secretio 
muci,  vesiculis  pulmonum  aeriis  et  trachea, 
augetur.  Hinc  mane  hae  partes  muco  fere 
obturantur,  et,  ut  mucus  per  noctem  collec¬ 
tus  tollatur,  multa  requeritur  exscreatio. 

Juvenes  catarrho  chronico  laborare  pos¬ 
sunt  aeque  ac  senes.  Si  vasa  cutis  constrin¬ 
guntur,  et  membrana  mucosa  cavis  internis 
viisque  e  corpore  exeuntibus  relaxatur ;  hu¬ 
mor  justo  amplior  illuc  mittetur,  ideoque  mu- 

\  t  / 

cus  major  secernetur.  Nihilomninus  prop¬ 
ter  juventutem  facilius  exscreabitur,  et,  ut 
verisimile  est,  morbus  erit  minus  diuturnus. 

Ad  liberum  circuitum  superficiei  promo¬ 
vendum,  vestitus  fovens  tempestate  frigida 
non  omittendus,  et  aedificia  bona  valde  ex- 
petenda ;  sed  haec  commoda,  utcunque  te¬ 
neant  divites,  in  pauperes  non  semper  ca¬ 
dere  possunt.  Ut  expectoratio  juvetur,  pi~ 

lulae  scilliticae  adhibeantur  ;  pro  cathartico, 
ulla  ex  salibus  neutris ;  pro  corroborante,  ci¬ 
bus  lautus  et  concoctu  facilis  ;  pro  demul¬ 
cente  et  sedante,  mistura  gummi  myrrhae, 
§t  opiatum. 


Peripleumonia  'Notha . 

Peripneumonia  notha  potius  morbus  am¬ 
biguus  est.  Medici  sagacissimi  varietatem 
catarrhi  seu  pneumoniae  putant.  A  pneu¬ 
monia,  Culleno  judice,  tantum  differt  gradu. 
Nostra  sententia,  ad  catarrhum  chronicum 
eandem  habet  rationem,  quae  pneumonia  ad 
catarrhum  acutum. 

Tracheae  pars  inferior  praecipua  sedes 
morbi  videtur,  et  cadaveribus  eorum  qui  hoc 

morbo  mortui  sunt  inspectis,  bronchiae  ple- 

\ 

nae  albido  muco  spumoso  reperiuntur. 

Frigore  admoto,  homines  laxae  fibrae, 
aetate  seu  intemperantia  confecti,  aut  ca- 
tarrho  saepe  vexati  y  in  morbum  incidunt. 

Halitu  per  cutem  represso,  sanguis  ad  flac¬ 
cidos  tubos  bronchiarum  urgetur,  cellasque 
pulmonum  aerias  ;  his  mucus  secernitur  lar¬ 
gus,  viscidus,  et  expectoratu  difficilis  5  pul¬ 
mones  referti  muco  comprimuntur,  et  cir¬ 
cuitus  sanguinis  per  eos  et  respiratio  impe¬ 
diuntur,  compages  corporea  magnopere  de¬ 
bilitatur,  et  aeger,  ad  exscreandum  non  am¬ 
plius  valens,  fato  succumbit.  Interdum  au¬ 
tem  subito  et  quasi  inopinato  suffocatur» 
Detractio  sanguinis  in  hoc  morbo  raro 
prodest,  imrno  plerumque  obest,  Yesicato- 
riis  et  expectorantibus  potissimum  creditur 
curatio.  Vinum  et  opium  quoque  dantur, 
pariter  ac  potus  diluentes,  et  antimonii  par¬ 
vae  doses.  Paucis  verbis,  morbus  curatur  eo¬ 
dem  fere  modo  quo  catarrhus. 


Anorexia  Pituitosa . 

In  anorexia  pituitosa  mucus  secernitur 
abunde  a  glandulis,  in  ventriculi  membranam 

mucosam  hiantibus.  Hinc  sequitur  sensus 
ponderis  epigastrio,  nausea,  vomitus,  tussis 
stoinachalis,  pituitae  exscreatio  viscidae. 
Vultum  aeger  habet  pallidum,  corpusque 
macrum.  Plerumque  male  concoquit,  et 
datu  turbatur. 

Saepe  ad  fundamen  horum  signorum  ja¬ 
cet  exercitatio  parva,  regimenque  malum. 
Constans  intra  domum  moratio,  et  potus  ca¬ 
lidi  stimulantes ;  paulatim  ventriculum  re¬ 
laxant,  et  debilitant.  Hinc  in  eo  congeri- 

\ 

tur  sanguis,  et  mucus  abunde  secernitur. 

Dieta  nutriens  et  exercitatio  modica  ad 
morbum  depellendum  sunt  necessariae.  In¬ 
terea  autem  ventriculus  emetico  est  purgan¬ 
dus,  mitique  cathartico  intestina.  Postea 
beneficium  magnum  a  cauto  tonicorum  usu 
ducetur.  Praeparationes  cinchonae  vel  ferri 
administrentur,  et  aquae  chalybe  mistae,  et 
succus  ex  herbis  amaris  elicitus,  bibantur. 

Gonorrhoea  Mucosa . 

Gonorrhoea  mucosa  Anglice  gleet  dicitur. 
Haec  secundum  Cullen uni  fluxus  est  humo¬ 
ris  mucosi  ex  urethra,  cum  parva  aut  nulla 
urinam  reddendi  difficultate. 

A  gonorrhoea  impura  sequitur.  Ea  specie 
morbi  membrana  mucosa  urethrae  graviter 
inflammatur,  et  inde  ea  laxitas  membranae 
oritur,  quae  gonorrhoeam  mucosam  inducit. 

Morbus  ab  injectionibus  tonicis  et  astrin¬ 
gentibus  medetur.  Juvat  quodcunque  vale¬ 
tudinem  vigoremque  corporis  emendare  po¬ 
test.  Malum  tamen  saepe  pertinax  est,  et, 

i 

medicina  nil  obstante,  durat  per  vitam. 


Dyspermatismus  Mucosus . 

Dyspermatismus  mucosus  secundum  Cui- 

*  * 

leni  definitionem,  in  actu  venereo  emissio 

seminis  est  tarda,  impedita,  et  ad  generatio¬ 
nem  insufficiens. 

Emissio  seminis  hac  dyspermatismi  specie 
imperfecta  sive  impedita,  a  muco  oritur  ure¬ 
thram  obstruente.  An  haec  urethrae  a  mu¬ 
co  obstructio  tenacitati  muci  ipsius  insolitae 
debeatur,  an  partium  quibus  accumulatur 
ignaviae,  nequaquam  constat.  Casibus  va¬ 
riare  potest  causa  diversis,  quanquam,  veri¬ 
simile  est,  membranam  mucosam  ab  inflam¬ 
matione  praeeunte  esse  relaxatam  et  debili¬ 
tatam  . 

Si  causa  cognita  fuerit,  et  adhuc  agat, 
tollenda  est ;  urethra  detergenda,  pigritia 
partium  corrigenda,  vires  et  robur  corporis 
consulenda  et  promovenda. 


Dysuria  Mucosa . 

Dysuria  mucosa,  ut  nomen  significat,  dif¬ 
ficultas  est  urinae  reddendae.  A  muco  ure¬ 
thra  vesica  aut  ureteribus  abundante  creatur. 


DE  GENERE  MUCOSO. 


59 


Morbus  potius  rarus  est,  sed  exempla  inter¬ 
dum  videnda. 

Hic  procul  dubio  ab  inflammatione  ha¬ 
rum  partium  praeeunte  efficitur.  Inde  mem¬ 
brana  mucosa  vesicae  densatur,  induratur 
sive  ulceratur.  Hoc  statu  magna  copia  muci 
vel  puris  cum .  urina  redditur,  colore  seri 
communicato.  Subinde  etiam  effluit  sanguis. 

His  casibus  accumulatio  faecum  in  recto 
est  praecavenda.  Irritatio  et  dolor  partium 
ab  injectionibus  emollientibus  et  parvis  opii 
dosibus  tollantur.  Si  scirrhus  suspiciatur, 
prosit  conium  maculatum  vel  hyoscyamus. 
Remedia  roborantia  fere  suadenda,  ut  cin- 
chona,  modica  exercitatio,  bonus  cibus. 

Excretio  mucosa  interdum  in  variola  con¬ 
fluente  videnda,  haemorrhois  mucosa,  et  lu- 
corrhoea  nabothi  Sauvagesii ;  ex  iisdem  prin¬ 
cipiis  sunt  explanandae,  ac  morbi  hoc  capite 
notati.  Hi  omnes  morbi,  perturbationi  ge¬ 
neris  mucosi  canalium  cavorumque  favent, 
propter  laxitatem  harum  partium,  aut  debh 

litatem.  Haec  laxitas  aut  debilitas  ab  ex¬ 
haustione,  stimulis  admotis,  vel  inflamma¬ 
tione  praeeunte,  oriatur. 

Haec  prima  sectio  partis  secundae  jam 
finitur,  et  in  hac  alii  morbi,  praeter  hos  dic¬ 
tos,  forsan  fuissent  spectati ;  sed  neque  limi¬ 
tes  hujusmodi  opusculo  concessi,  fuissent 
passi ;  neque  ad  argumentum  illustrandum 
contulissent» 

% 

SECTIO  SECUNDA . 

Haec  sectio  secunda  partis  secundae  ten¬ 
taminis  nostri  perturbationem  generis  mucosi 
respicit  morbis  externis,  sive  illis  quibus  rete 
mucosum,  cuticula,  pili,  ungues,  unice  patiun¬ 
tur.  Talis  perturbationis  praemoniti  sumus 
indagationem  et  amplam  esse  et  difficilli¬ 
mam.  Hanc  tamen  in  praesentia  prosequi 
non  possumus ;  ideoque,  ad  quandam  oppor¬ 
tunitatem  futuram  postponimus, 


DE  GENERE  MUCOSO. 


€1 


Conclusio . 

Fine  observationibus  nostris  de  genere 
mucoso  imposita,  nobismet  ipsis  persuadere 
non  possumus,  physiologiae  minime  pro¬ 
fuisse,  aut  ad  scientiam  medicinae  ullum  om¬ 
nino  contulisse.  Si  cui  commodo  inserviat 
labor,  quem  impendimus  ;  eo  valet,  ut  unum 
in  conspectum  diversae  redigantur  partes  e 
"quibus  genus  mucosum  componitur,  aeque 
ac  morbi  quibus  perturbatur.  In  hoc  tenta¬ 
mine,  imperfecto  sane,  eas  res  factas  de  ge¬ 
nere  mucoso,  aut  in  sanitate,  aut  in  morbo, 
colligere  conati  sumus,  quae  utilissima  sint 
visa,  aut  scitu  dignissima.  Notiones  nostrae 
et  illustrationes  parum  novitatis  habeant,  et 
si  cum  aegris  magis  familiares  fuissemus,  aut 
majores  facultates  experimenta  instituendi, 
possedissemus  ;  praetiosiores  fuissent ;  sed 
his  commodis  deficientibus,  multum  mutuari 
coacti  sumus,  tum  a  praelectionibus  in  hac 

academia  cel.  habitis,  tum  a  scriptis  quorun- 
dam  magni  nominis  philosophorum  et  medi¬ 
corum.  Testimonia,  super  quae  ratiocinatio 
superstructa  fuit,  plerumque  ima  pagina  sunt 
notata,  ut  lector  per  tentamen  progrediens 
persenserit. 


FINI  S, 

Excudebat  C.  Stewart. 


